**Hunanasesi****ad - – Cynnydd Yn erbyn Camau Gweithredu 2021/22**

Trwy ein proses hunanasesu flaenorol, rydym wedi nodi pa mor dda yr oeddem yn perfformio a beth allem ei wneud yn well. Er mwyn cyflawni hyn, datblygwyd cynllun gweithredu sy'n amlygu'r meysydd lle mae angen gwelliant. Diweddarwyd y tabl isod i ddangos y cynnydd a wnaed er mwyn cyflawni'r camau gweithredu hyn trwy gydol y flwyddyn, gyda chrynodeb o'r gwaith a wnaed, unrhyw heriau sydd wedi codi a'n ffocws ar gyfer y dyfodol. Wedi gwerthuso ein cynnydd, rydym wedi gosod ein hunain yn erbyn statws Coch, Oren, Gwyrdd a Glas gyda'r nod o roi darlun clir o'n cynnydd:

|  |
| --- |
| **GLAS - Cwblhawyd y Cam Gweithredu**  |
| **COCH – Mae'r Cam Gweithredu ymhell y tu ôl i'r targed** |
| **OREN – Mae'r Cam Gweithredu y tu ôl i'r targed ond mae modd dod i ben â hyn** |
| **GWYRDD – Mae'r Cam Gweithredu ar y trywydd cywir** |

**Nodwyd 31 o Gamau Gweithredu yn rhan o Hunanasesiad 2021/22. O'r rhain ar gyfer 2022/23: Mae 8 yn las (cwblhawyd);Mae 21 yn wyrdd; Mae 2 yn oren a bydd 12 yn parhau i gael eu monitro i mewn i 2022/23 a 21 yn cael eu symud i fusnes yn ôl yr arfer.**

|  |  |  |  |  |
| --- | --- | --- | --- | --- |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Gweithredu argymhelliad Archwilio Cymru mewn perthynas â Silent Valley Waste Services Ltd.  | Datblygu achos busnes ar gyfer dod â Silent Valley yn ôl o dan gylch gwaith yr Awdurdod Lleol. Cynnal adolygiad o drefniadau llywodraethiant a throsolwg cwmnïau y mae gan y Cyngor fudd ynddynt.  | Ym mis Mawrth 2023, daethpwyd â chwmni cyfyngedig Silient Valley yn ôl o fewn cylch gwaith Cyngor Blaenau Gwent.  | **Glas**  | **Wedi’i gwblhau** |
| Mae llawer o bryderon yn ymwneud â galluedd ar draws meysydd gwasanaeth  | Mynd i’r afael â’r anghenion staffio yn cynnwys recriwtio a chadw mewn gwasanaethau ar draws y Cyngor a gweithredu’r strategaeth a ddyfeisiwyd i ystyried datrysiadau tymor byr, canolig a hir i'r gweithlu gan gynnwys ystyried cydweithio'n rhanbarthol  | Mae Strategaeth a Chynllun Gweithredu'r Gweithlu yn cael eu gweithredu o hyd fel cymorth i roi sylw i anghenion staffio ar draws yr awdurdod. Mae'r Cyngor wedi ymgymryd ag adolygiad o ddata recriwtio a chadw er mwyn deall yr heriau a wynebir, ac mae hyn wedi bod o gymorth i oleuo cynlluniau'r gweithlu sydd wedi cael eu datblygu gan gyfarwyddiaethau a'u riportio i uwch-swyddogion, a'u datblygu. | **Gwyrdd** | **Parhau yn 2022/23** |

|  |  |  |  |  |
| --- | --- | --- | --- | --- |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Ansicrwydd am effaith economaidd: Covid 19; gadael yr Undeb Ewropeaidd; a setliadau ariannol Llywodraeth Cymru yn y dyfodol  | Parhau gyda monitro ac adroddiadau ariannol drwy broses ddemocrataidd y Cyngor. Adnabod adolygiadau busnes strategol i liniaru yn erbyn bylchau gweddilliol posibl mewn cyllid yn y dyfodol.  | Mae cyllideb a sefyllfa ariannol y Cyngor yn cael eu monitro'n agos o hyd ac adroddir yn rheolaidd amdanynt trwy'r broses ddemocrataidd, ac mae hyn yn cynnwys diweddariadau trwy'r strategaeth ariannol tymor canolig, adroddiadau bob chwe mis trwy'r adroddiad am berfformiad a chyllid a briffio aelodau. Mae meysydd gwasanaeth yn monitro eu cyllidebau unigol, a chaiff unrhyw gynnydd, newid neu effaith ar gyllidebau eu riportio trwy gynlluniau busnes y gyfarwyddiaeth. Caiff unrhyw risg neu effaith ar gyllidebau eu hadrodd trwy'r Gofrestr Risg Gorfforaethol. Roedd ein rhaglen ymgysylltu yn 2023 yn gyfle i bobl ym Mlaenau Gwent rannu eu barn i'n helpu i gynllunio'n cyllideb a'n gwasanaethau o fis Ebrill 2023. Eleni cawsom y lefel uchaf o ymateb a welwyd ar gyfer arolwg ymgysylltu ar gyfer y gyllideb a wnaed gan y cyngor, gyda 3,376 holiadur dilys yn cael eu cwblhau.Rydym wedi bod yn gweithio gyda Chyngor Bwrdeistref Sirol Rhondda Cynon Taf i gael mynediad at Y Gronfa Ffyniant Gyffredin. Y Gronfa hon yw'r Gronfa y mae Llywodraeth y DU wedi ei chyflwyno yn lle Cronfa Buddsoddiadau Strwythurol Ewrop wedi i'r DU adael yr Undeb Ewropeaidd.  | **Gwyrdd** | **Parhau yn 2022/23** |
| Gall canlyniadau Cyfrifiad 2021 gael effaith ar Setliadau Llywodraeth Leol yn y dyfodol.  | Bydd angen i’r Cyngor ystyried canlyniadau’r Cyfrifiad wrth gynllunio setliadau cyllideb a darpariaeth gwasanaethau yn y dyfodol  | Heriwyd canlyniadau'r cyfrifiad gan y Cyngor. Mae'r Swyddfa Ystadegau Gwladol wedi cadarnhau ei bod o'r farn fod y wybodaeth yn gywir. Bydd data lleol yn cael eu dadansoddi ymhellach er mwyn asesu'r effaith y gallai hyn ei chael ar ddarpariaeth gwasanaethau a chyllidebau yn y dyfodol.  | **Gwyrdd** | **Symud at fusnes yn ôl yr arfer** |

|  |  |  |  |  |
| --- | --- | --- | --- | --- |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Gweithredu Strategaethau a Chynlluniau  | Parhau i fonitro a gweithredu’r Strategaethau a'r Cynlluniau gwahanol a ddynodwyd ym mhob rhan o’r hunanwerthusiad drwy’r broses cynllunio busnes  | Cyhoeddodd y Cyngor ei adroddiad hunanasesiad cyntaf ym mis Hydref 2022 ac roedd yn nodi sut y mae cynlluniau strategol wedi cael eu gweithredu trwy gydol y flwyddyn. Datblygwyd ein Cynllun Corfforaethol newydd ac mae'n nodi'n gweledigaeth, ein gwerthoedd a'n blaenoriaethau ar gyfer 2022- 2027. | **Gwyrdd** | **Symud at fusnes yn ôl yr arfer** |
| Mae Archwilio Cymru wedi dynodi mai’r risg fwyaf sylweddol y mae cynghorau yn ei hwynebu yn ystod 2021-22 yw pandemig COVID 19 a’i adferiad  | Parhau i fonitro a gweithredu Cynlluniau Adnewyddu ac Adfer wedi COVID 19 drwy’r broses cynllunio busnes  | Yn rhan o'r Archwiliad Llamu Ymlaen a wnaed gan Archwilio Cymru – nodwyd nifer o argymhellion - mae'r argymhellion hyn wedi cael eu cynnwys mewn cynlluniau busnes ac adroddir yn chwarterol am eu cynnydd. Cofnodwyd unrhyw risgiau a nodwyd ar ein cofrestr Risgiau Corfforaethol ac adroddir yn rheolaidd am unrhyw ddiweddariadau i reoli’r risgiau hyn. Yn dilyn pandemig Covid 19 symudodd yr awdurdod o ymateb brys i'r cyfnod adfer ym mis Mawrth 2022. Sefydlwyd cynlluniau adfer ac maent nawr wedi cael eu sefydlu o fewn y cynlluniau busnes.  | **Glas**  | **Wedi’i gwblhau** |
| Mae monitro’r gyllideb o fewn Gwasanaethau Cymunedol yn gadarn, ond mae angen i’r gwaith adlewyrchu cynllunio tymor hirach.  | Gwasanaethau Cymunedol i weithio’n agos gydag Adnoddau i ystyried sut y gellir cryfhau gwytnwch ariannol tymor canolig  | Cynhelir cyfarfodydd rheolaidd o hyd rhwng cyllid a Gwasanaethau Cymunedol ac Adfywio er mwyn sicrhau bod y targedau o ran cynhyrchu incwm a gwario yn cael eu monitro. | **Gwyrdd** | **Symud at fusnes yn ôl yr arfer** |
| Cyflawni’r targed ailgylchu 70% erbyn 2024/25  | Camau Gweithredu o fewn y Cynllun Busnes  | Mae'r gwasanaeth yn parhau i fonitro gwastraff ochrol gweddilliol yn ogystal â hyrwyddo ymgyrch 'Cadw Lan gyda'r Teulu Jones' sydd nawr wedi cael ei hestyn allan yn llawn ar draws y fwrdeistref. Mae gwaith monitro ar y gweill i adnabod y strydoedd lle mae'r perfformiad yn isel o ran ailgylchu gwastraff bwyd. I gefnogi hyn, estynnwyd ymgyrch gwastraff bwyd allan ar draws y fwrdeistref. Bydd canolfan addysg, sydd ar y cam adeiladu ar hyn o bryd, yn cael ei lleoli yng Nghanolfan Ailgylchu Gwastraff y Cartref Roseheyworth. Bydd y Cam Gweithredu hwn yn aros hyd nes i ni wybod beth yw'r ffigurau ailgylchu ar gyfer 2024/25.  | **Gwyrdd** | **Parhau ar gyfer 2022/23** |

|  |  |  |  |  |
| --- | --- | --- | --- | --- |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Gwasanaethau Cymunedol i rannu arfer da ar draws y gyfarwyddiaeth ac ar draws y Cyngor.  | Cyflwyno Model Cynhyrchu Incwm Gwasanaethau Technegol i'r Tîm Arweinyddiaeth Gorfforaethol Ehangach. Ailgyflwyno'r Adroddiadau ar Berfformiad Gwasanaethau Cymunedol  | Ailgyflwynwyd Adroddiadau ar Berfformiad Gwasanaethau Cymunedol ac fe'u cyflwynwyd trwy'r broses ddemocrataidd.  | **Glas**  | **Wedi’i gwblhau** |
| Mae angen lefelau uwch o gaffaeliad iaith a darllen ymhlith ein plant ifanc iawn yn y blynyddoedd cynnar  | Bydd hyn yn nodwedd o'r rhaglen adfer ar ôl COVID wrth i ni 'ailadeiladu'n well' yn unol â Diwygiad y Cwricwlwm i Gymru  | Mae'r ffocws ar lefelau uwch o gaffaeliad iaith a darllen yn parhau i fod yn flaenoriaeth ac yn faes ffocws ar gyfer ein hadran Addysg.  | **Oren** | **Parhau ar gyfer 2022/23** |
| Gwella cyrhaeddiad disgyblion sydd â hawl i brydau ysgol am ddim ac yn benodol ein disgyblion mwy galluog yn y blynyddoedd cynnar ac ym mhob rhan o addysg  | Nodwyd yn y cynllun busnes  | Mae canlyniadau dysgwyr ymhlith y rheiny sydd â hawl i brydau ysgol am ddim wedi gwella ac mae'r bwlch mewn cyrhaeddiad wedi lleihau, er gwaethaf y ffaith fod nifer y disgyblion sydd â hawl i brydau ysgol am ddim wedi codi.  | **Gwyrdd** | **Symud at fusnes yn ôl yr arfer** |
| Gwella presenoldeb yn yr ysgol yn y sector cynradd a’r sector uwchradd | Nodwyd yn y cynllun busnes  | 2021/22Presenoldeb Ysgolion Uwchradd - 84.8%Presenoldeb Ysgolion Cynradd - 89.5%. 2022/23Presenoldeb Ysgolion Uwchradd - 85.8%Presenoldeb Ysgolion Cynradd - 90.4%. Cynhaliwyd cyfarfodydd ar y cyd ar draws adrannau addysgol er mwyn cefnogi ysgolion uwchradd i wella presenoldeb ac i leihau gwaharddiadau. Ceir dadansoddiad pellach er mwyn nodi'r rheswm dros y dirywiad a chyflwyno camau lliniarol.Mae gwaith wedi ei dargedu wedi mynd rhagddo fel cymorth i leihau gwaharddiadau. | **Gwyrdd** | **Parhau ar gyfer 2022/23** |

|  |  |  |  |  |
| --- | --- | --- | --- | --- |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Gwella cynnydd rhwng Cyfnod Allweddol 3 a Chyfnod Allweddol 4, yn arbennig mewn Saesneg, Mathemateg a Gwyddoniaeth  | Nodwyd yn y cynllun busnes  | Roedd Canlyniadau Cyfnod Allweddol 4 ar gyfer 2022 yn dangos cynnydd ac yn unol â thargedau cynlluniau datblygu'r ysgolion a osodwyd gan y pedwar lleoliad uwchradd. Gwelwyd gwelliannau yn 29 o'r 32 mesur allweddol. Gwellwyd gwelliant mewn graddau A\*/A ac A\*- C mewnSaesneg, Gwyddoniaeth a Mathemateg. Mae graddau A\*-C ac A\*-E yn dal i fod yn gryf ac roeddent yn unol â chymedrig Cymru gyfan, sef 98.4% ar gyfer dysgwyr Blaenau Gwent yn lleoliadau Coleg Gwent.  | **Gwyrdd** | **Parhau ar gyfer 2022/23** |
| Parhau â'r gwaith gydag Ysgolion Sy'n Peri Pryder  | Nodwyd yn y cynllun busnes  | Cafwyd lleihad cynyddrannol yn yr Ysgolion Sy'n Peri Pryder, o 6 ysgol yn 2019 i 2 ysgol yn 2022. Rydym yn parhau i weithio gydag ysgolion sy'n peri pryder. | **Gwyrdd** | **Parhau ar gyfer 2022/23** |
| Mae Llywodraeth Cymru yn gofyn i ddiwygiad i'r Cytundeb Cyflawni gael ei wneud a'i gymeradwyo ganddi.  | Cynnal adolygiad o’r Cytundeb Cyflawni  | Ers cymeradwyo'r Cytundeb Cyflawni diwygiedig, gwelwyd sawl achos o oedi na ragwelwyd, ac felly roedd gofyn diweddaru amserlen y Cytundeb Cyflawni. Cytunodd [Llywodraeth Cymru](https://blaenau-gwent.gov.uk/media/ce4byecz/blaenau-gwent-delivery-agreement-2nd-revision-welsh-government-agreement-letter-02-02-23.pdf) ar  [Gytundeb](https://blaenau-gwent.gov.uk/media/zk2p5c4x/revised-da-feb2023.pdf) Cyflawni diwygiedig ym mis Chwefror 2023. Nawr cyflwynir y cynllun i Lywodraeth Cymru ym mis Mai / Mehefin 2024  | **Gwyrdd** | **Parhau ar gyfer 2022/23** |
| Rhoi sylw i'r straen ar y gweithlu yr ydym yn ei weld yn lleol ac yn genedlaethol, yn enwedig ymhlith gwasanaethau darparwyr a gofal cartref  | Gweithio gyda GSCG a TCG i liniaru pwysau yn y tymor byr a’r hirdymor Gweithio i sefydlu datblygu Cynllun Gweithlu Strategol i gefnogi materion galluedd ar draws y Cyngor  | Mae straen ar y gweithlu Gwasanaethau Cymdeithasol yn dal i fod yn fater cenedlaethol. Adolygwyd y strategaeth recriwtio a chadw a chyflwynwyd arweinydd newydd ar gyfer Recriwtio'r Gweithlu sy'n canolbwyntio ar gefnogi Rheolwyr i recriwtio i swyddi Darparwyr a Gwaith Cymdeithasol gwag. Mae Gwasanaethau Cymdeithasol yn gweithio’n agos gyda Datblygu Sefydliadol i sefydlu Cynllun Gweithlu Strategol i gefnogi pryderon am alluedd yn y tymor byr, canolig a hir yn ogystal ag ystyried y cyfle i gydweithio'n rhanbarthol. Cafodd y gweithlu Gwasanaethau Cymdeithasol ei ddynodi fel risg critigol ac felly cafodd ei gynnwys ar Gofrestr Risg Corfforaethol y Cyngor. | **Gwyrdd** | **Symud at fusnes yn ôl yr arfer** |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Gweithredu canfyddiadau swyddogaeth Cyfathrebu'r Cyngor  | Sefydlu'r argymhellion  | Rydym wedi datblygu dull gweithredu ar sail ymgyrchoedd ar gyfer ein swyddogaeth gyfathrebu gorfforaethol er mwyn cynyddu ffocws ac effaith. Un o'n prif ymgyrchoedd cyfathrebu ar gyfer y flwyddyn oedd gwaith i gefnogi costau byw.  | **Gwyrdd**  | **Symud at fusnes yn ôl yr arfer** |
| Adnabod galluedd ar draws y sefydliad i gefnogi'r dull gweithredu dyluniad defnyddwyr  | Y Cyngor i ystyried lle mae angen dull dylunio defnyddwyr a sicrhau bod staff ar gael i gefnogi’r broses  | Rydym yn cydnabod mai cynnydd digidol yw'r dyfodol ac, fel cyngor, rydym yn anelu at ddatblygu seilwaith digidol effeithiol a gwella cysylltedd yn y fwrdeistref trwy hyrwyddo cyfranogiad digidol. Rydym yn arwain ar brosiect sy'n edrych ar y ffordd y mae ein cymunedau yn cael mynediad at ein gwasanaethau a sut y gallwn wneud gwelliannau. Rydym yn gweithio i ddeall y rhwystrau sy'n atal ein cymunedau rhag defnyddio gwasanaethau digidol ac i ddatblygu cymorth ar gyfer y rheiny sy'n dymuno datblygu eu sgiliau digidol.  | **Gwyrdd** | **Parhau ar gyfer 2022/23** |
| Bwlch Cyflog Rhwng y Rhywiau – cynhelir adolygiad o'r data cyfredol yn unol â Strategaeth y Gweithlu  | Dynodi camau gweithredu/mesurau i fynd i’r afael ymhellach â gwahaniaethau cyflog rhwng y rhywiau fel rhan o’r cynlluniau Cydraddoldeb presennol.  | Mae ein hasesiad, a gyhoeddwyd yn rhan o'n Datganiad Polisi Tâl ar gyfer 2022/23, yn dangos bod menywod a dynion yn cael cyflog cyfartal am wneud swyddi cywerth ar draws y Cyngor. | **Glas**  | **wedi’i gwblhau** |
| Dadansoddi data ac adnabod anghydraddoldebau allweddol mewn iechyd ar draws ardal Gwent, gan gynnwys effeithiau COVID 19.  | Y data i oleuo Cynllun Llesiant Gwent a datblygu camau gweithredu priodol ar gyfer gweithredu i fynd i’r afael ag anghydraddoldeb iechyd.  | Mae Bwrdd Gwasanaethau Cyhoeddus Gwent wedi cytuno i ddod yn Rhanbarth Marmot ac i fabwysiadu'r wyth egwyddor Marmot er mwyn lleihau anghydraddoldebau iechyd ar draws ardal Gwent a gweithio mewn partneriaeth â Sefydliad Cydraddoldeb Iechyd.  | **Glas**  | **Wedi’i gwblhau`** |
| Cynnal cofnodion cywir o'r holl asedau.  | Dynodi achos gwerthoedd anghywir yn y gofrestr asedau sefydlog ac unioni unrhyw werthoedd y mae’r broblem wedi effeithio arnynt  | Cymeradwyodd y Cyngor ei strategaeth Comisiynu a Chaffael ddiwygiedig ym mis Mawrth 2023 - ‘ Uchafu Punt £ Cymdeithasol Gyfrifol Blaenau Gwent’. Mae'r strategaeth yn nodi sut y bydd ein gweithgareddau comisiynu a chaffael yn cefnogi blaenoriaethau corfforaethol y Cyngor | **Gwyrdd**  | **Symud at fusnes yn ôl yr arfer** |

|  |  |  |  |  |
| --- | --- | --- | --- | --- |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Sefydlu gweithio ystwyth  | Datblygu polisi’r Cyngor i gefnogi gweithlu sy’n heneiddio. Cynnal adolygiad o’r polisi gweithio ystwyth ac eiddo’r Cyngor, gan cynnwys sefydlu arolwg staff  | Rydym wedi adolygu ein trefniadau gweithio ystwyth trwy ymgysylltu a'n staff ac undebau llafur. Mae yna gynlluniau'r gweithlu yn eu lle ar gyfer pob cyfarwyddiaeth.  | **Gwyrdd**  | **Parhau ar gyfer 2022/23** |
| Cefnogi'r Cyngor gyda'i ddatblygiadau masnachol  | Mae angen i’r Cyngor gynnal adolygiad o’i swyddogaeth Fasnachol a’r hyn y mae’n teimlo dylai gael ei flaenoriaethu yn y maes hwn wrth symud ymlaen. Datblygu Fframwaith Buddsoddi, mewn partneriaeth â CIPFA, i’w gymeradwyo gan y Cyngor.  | Rydym wedi gwneud cynnydd da er mwyn meddwl yn fwy masnachol fel sefydliad, ac wedi adolygu ein strategaeth fasnachol er mwyn sefydlu uchelgeisiau masnachol a busnes y Cyngor ymhellach. Rydym wedi gweithio gyda'n partneriaid yn SOLACE a CIPFA er mwyn datblygu fframwaith masnachol i ddatblygu achosion busnes sy'n benodol i brosiectau, a fydd yn cefnogi dull gweithredu cyson 'un cyngor' i fynd ar drywydd cyfleoedd masnachol a busnes yn y dyfodol.  | **Gwyrdd** | **Symud at fusnes yn ôl yr arfer** |
| Datblygu cynllun cyflawni data fel cymorth i weithredu gweledigaeth y Cyngor ar gyfer defnyddio data'n effeithiol a rhoi sylw i anghysondebau ar draws meysydd o ran perfformiad ac adrodd  | Ystyried datblygu cynllun cyflenwi ar gyfer defnyddio data yn effeithiol a gwella cysondeb adroddiadau perfformiad ar draws y Cyngor.  | Bydd datblygu Strategaeth Data yn ddatblygiad allweddol yn ystod 2023/24. Bydd y Strategaeth yn cael ei halinio gyda nifer o strategaethau eraill y Cyngor er mwyn osgoi dyblygu.  | **Oren** | **Parhau ar gyfer 2022/23** |
| Cryfhau'r model Hwb Cymunedol ymhellach.  | Monitro effaith Credyd Cynhwysol ar breswylwyr a dynodi pa gymorth arall sydd ar gael. Datblygu Strategaeth Gwasanaethau Cwsmeriaid i gefnogi’r cymorth a roddir i’r cwsmer a gwneud hyn yn y ffordd gywir.  | Mae'r strategaeth gwasanaethau cwsmeriaid, sy'n cael ei goleuo gan yr adolygiad allanol diweddar o brofiad y cwsmer, yn cael ei symud ymlaen a bydd yn nodi ein gweledigaeth ar gyfer cymorth i gwsmeriaid ar gyfer y dyfodol. | **Gwyrdd**  | **Symud at fusnes yn ôl yr arfer** |
| Bydd y Prosbectws Ynni yn cyfrannu at y targed o gyflawni allyriadau carbon sero net erbyn 2030.  | Gweithredu’r Prosbectws Ynni  | Mae'r gwaith a'r prosiectau a gyflawnir yn rhan o'r Prosbectws Ynni yn cefnogi gweithrediad Cynllun Datgarboneiddio'r Cyngor ac yn cyfrannu at ddod yn sero net erbyn 2030 ochr yn ochr â datganiad argyfwng hinsawdd. | **Gwyrdd** | **Symud at fusnes yn ôl yr arfer** |

|  |  |  |  |  |
| --- | --- | --- | --- | --- |
| **Gwelliant a Nodwyd o Hunanasesiad 2021/22**  | **Cam Gweithredu** | **Cynnydd - Beth yr ydym wedi ei wneud?** | **Sgôr** | **Statws** |
| Gweithgarwch yr Hybiau Cymunedol hyd yn hyn  | Parhau i adolygu'r Hwb Cymunedol a'i ddatblygu ymhellach  | Caiff ffigurau'r Hwb Cymunedol eu monitro ac adroddir amdanynt.  | **Glas**  | **Wedi’i gwblhau**  |
| Sefydlu Byrddau Ymgynghorol Canol Trefi  | Sefydlu Byrddau Ymgynghorol Canol Trefi yn yr holl drefi  | Mae yna Fyrddau Ymgynghorol yn eu lle ar draws Canol Trefi Abertyleri, Brynmawr a Glynebwy i gefnogi dull gweithredu partneriaeth i weithredu prosiectau yn y dyfodol. | **Glas**  | **Wedi’i gwblhau** |
| Darparu enghreifftiau o weithio integredig yn rhan o'r naratif.  | Bydd y Cyngor yn parhau i weithio gyda phartneriaid ar draws y Cyngor  | Mae'r egwyddorion Datblygu Cynaliadwy wedi eu cynnwys yn y templed adrodd safonol a gyflwynir i'n Pwyllgorau. Bydd y rhain yn cael eu cwblhau ar gyfer pob adroddiad er mwyn i aelodau eu hystyried wrth ddod i benderfyniadau. Yn ein hadroddiad ar Berfformiad Corfforaethol rydym yn parhau i ddangos sut y mae'r gwaith yr ydym wedi ei wneud fel awdurdod yn cyfrannu at y 5 ffordd o weithio o dan Ddeddf Llesiant Cenedlaethau’r Dyfodol.  | **Glas**  | **Wedi’i gwblhau** |
| Darparu enghreifftiau o gydweithio yn rhan o'r naratif  | Parhau i weithio ar y cyd gyda phartneriaid ac adnabod cyfleoedd pellach i weithio mewn partneriaeth  | Rydym yn cydweithio gydag amrywiaeth o bartneriaid lleol sy'n cynnwys gweithio gyda sefydliadau eraill y sector cyhoeddus, y trydydd sector, busnesau ac aelodau'r cyhoedd i ddatblygu ein gwasanaethau a'u darparu.Yn ddiweddar, sefydlwyd Bwrdd Gwasanaethau Cyhoeddus Gwent i ddod ag awdurdodau lleol Gwent a phartneriaid at ei gilydd i gydweithio er mwyn gweithredu cynllun llesiant. Mae'r cynllun hwn yn dod a phartneriaid at ei gilydd i weithio tuag at greu Gwent sy'n barod am yr hinsawdd ac sy'n decach ac yn fwy cynhwysol i bawb.  | **Gwyrdd**  | **Symud at fusnes yn ôl yr arfer** |
| Diweddaru'r Strategaeth Ymgysylltu a'i sefydlu.  | Parhau i ymgysylltu â grwpiau gwahanol, gan gynnwys y gymuned, busnesau, staff ac Undebau Llafur. Diweddaru’r Strategaeth Ymgysylltu i adlewyrchu rhannau o Ddeddf Llywodraeth Leol ac Etholiadau (Cymru) 2021  | Mae Strategaeth Ymgysylltiad a Chyfranogiad ddiwygiedig yn cael ei datblygu a bydd yn cryfhau ein dull gweithredu wrth ymgysylltu â chymunedau lleol, busnesau, aelodau o staff ac undebau llafur. | **Gwyrdd** | **Parhau ar gyfer 2022/23** |